La digitalització és una gran revolució tecnològica.
Ens facilita la vida, però també ens la pot complicar (igual que al món real).
Gràcies a la tecnologia la gent gran pot connectar amb la família, encara que estigui a l’altra punta del món.
Però han de poder accedir fàcilment als serveis que necessiten.
Gràcies a la tecnologia podem arribar al teatre a temps i sense perdre’ns.
Però hem de saber que els nostres moviments poden ser rastrejats.
Gràcies a la tecnologia tenim a l’abast moltíssima informació.
Però també és més fàcil que s’escampi la que és incorrecta o falsa.
Gràcies a la tecnologia podem accedir a un munt de serveis, com ara compres on line o transaccions bancàries.
Però hem de mantenir les nostres dades segures.
Gràcies a la tecnologia estem més en contacte que mai amb el nostre entorn familiar i d’amistats.
Però a la xarxa, igual que al món real, hi ha amistats que només ho semblen
Utilitza la tecnologia amb consciència. Posa-la al servei de les persones